text:
CAPELLE – “Mi tabatin masha miedu, pero mi di: bo no tin nada di pèrdè. Kuminsá biba bo bida!” Ku e pensamentu ei e yu di Kòrsou Milendi Raphael (25) di Capelle eksaktamente un siman pasá a kita su peluka i a mustra henter Hulanda ku e tin kabes chinu.
A kompartí e sine di Milendi mas ku 2900 bia den un siman i el a haña míles di reakshon positivo. Di ‘bo ta mi héroe’ te ku ‘bo ta inspirá mi’. Riba social media hende no ta kaba di papia di e mucha muhé ku 20 aña largu pa motibu di bèrgwensa tabata warda un sekreto grandi: Alopecia, òf kabes chinu króniko.
Tabu
“Pa bo tin un enfermedat i pa bo desviá di e norma den komunidat antiano ainda ta un tabú”, Milendi ta konta. “Por ehèmpel kanser, depreshon òf otro enfermedat króniko, nos antiano no ta papia di nan fásil.”Pa motibu di e tabu aki Milendi a tene su enfermedat un sekreto. Pero esaki no tabata e úniko motibu.
‘Pa bo tin un enfermedat i pa bo desviá di e norma den komunidat antiano ainda ta un tabú’
E manera ku hòmber hóben ta mira hende muhé hopi tempu a stroba Milendi di ta ken e ta. “Ora di sali nunka mi no por tabata mi mes. Mucha hòmber tin un sierto idea kon mucha muhé mester mustra: preferiblemente ku kabei largu i no falsu. Anto ta ken ke un muhé chinu?” Pa Milendi e promé datenan pa e motibu ei semper tabata kuminsá ku un mentira: no bisa nada di su kabes limpi bou di e peluka.
Esaki a kuminsá for di su dieskuater aña ku pida kabei falsu i for di su diesshete aña el a bisti peluka. “Un asuntu masha karu pasobra seguro no ta paga peluka djis asina”, Milendi ta splika. “Si nan pag’é mes bo por bai solamente serka un trahadó di peluka ku e seguro ta skohe. Aki na Capelle tin dos i nan tin peluka oropeo so. Nan no ta keda mi niun tiki nèchi. Milendi no ta haña ku ta hustu: “un plancha òf un brel si nan ta paga normalmente.”
‘Un plancha òf un brel si nan ta paga normalmente?’
Sufriendo di gañamentu i inkomodidat basta tempu Milendi tabata pensa di mustra mundu “su persona di bèrdat”. “E peluka tabata un protekshon pero un molèster grandi tambe”, e ta konta. “Mi tabata landa sin hinka mi kabes bou di awa. Den parke di atrakshon mi tabatin miedu di drenta den e karedanan rápido i ora di sali semper mi tabata inkómodo: miedu pa mi peluka no lòs kita kai si mi soda. Yen di kos chikí ma nan tabata dominá mi bida.”
Inspirashon
Despues di añanan di lucha i preparashonnan mental Milendi a disidí eksaktamente un siman pasá di kita su peluka. Pero no pa su mes so: “Mi ke inspirá otronan tambe. Pa motibu di e hopi reakshonnan ku mi a haña mi sa ku tin hopi nesesidat pa papia abiertamente tokante e kosnan aki. Un señora a skibi ku asta su kasá i su yunan nunka no a mir’e sin peluka.”
Finalmente Milendi ke duna peluka i tep i triki na hende ku ainda no ta kla pa sigui nan bida sin peluka. E mes tampoko no ta kana sin peluka tur ora, solamente ora e tin gana. “Awor mi por skohe pa bai riba un date sin peluka. Mi ta liber.”


c: text/html

text:
Actualmente e tema di BBO ta bastante fastioso tanto pa pueblo como tambe pa sector gubernamental. Prome Minister ta splica cu lamentablemente e sistema di BBO indirecto ta un sistema asina asina complica y anticua. BBO a drenta na vigor na 2007 y e intencion tabata pa modernis’e. E unico manera cu tin awor aki ta pa aplica e sistema manera akinan pero ta mantene e compromiso pa percura di bay cambia hopi lihe y pa e crisisheffing cu ta drenta na vigor dia 1 di Juli, pasa mas lihe cu ta posibel. E grupo aki cu no ta cobra BBO ta esun mas afecta. Prome Minister Sra. Evelyn Wever Croes,
Si un modernisacion di e sistema di BBO a tuma luga, e ora dia di awe no lo ta pasando den e situacion asina. Por a bin cu algo mas moderno cu no ta afecta e grupo cu tin den comercio cu no ta inclui den nan servicio e cobransa di BBO pero toch mester page.
Gobierno tin apenas seis luna den gobierno anto lamentablemente e tempo no ta suficiente pa por a cambia e sistema di BBO asina drasticamente. Si tabata tin e posibilidad, lo a tuma accion riba esaki.
E unico manera cu tin awor aki ta pa aplica e sistema manera akinan pero ta mantene e compromiso pa percura di bay cambia hopi lihe y pa e crisisheffing cu ta drenta na vigor dia 1 di Juli, pasa mas lihe cu ta posibel. E grupo aki cu no ta cobra BBO ta esun mas afecta.
Motibo pakico e BBO di 6% no a drenta na vigor na januari 2019 ta door cu nan tabata tin e menasa di KB y tabata tin un presion pa mustra cu tin algo cu ta wordo haci. Asina mes Reino kier bin cu mas pa cual Minister a expresa cu te akinan kisas ta e limite cu pueblo por carga cu e debe y no por keda pusha mas pasobra no por mas awor aki.
Pero e situacion aki a tuma luga debi cu no tabatin orden den e asuntonan financiero for di aña pasa y gobierno a haya hopi presion pa mustra cu nan ta haci algo awor akinan. Reino tambe tin responsabilidad siendo cu nan a actua como un CAFT y no a cumpli cu e trabou , pero lastimamente Hulanda no ta wak e situacion asina y ta señala cu e crisis ta Aruba su asunto y nan kier men cu aunke tin gobierno nobo semper tur ta keda mes cos anto Prome Minister tampoco no ta di acuerdo cu esaki.
Door di e ley di Caft aki Hulanda a haya hopi poder riba Aruba y esaki a tuma na 2014 y por a pensa di bay kita e ley aki. Pero esaki por nifica cu Aruba ta elimina e ley y ta declara un guera na Hulanda, cual no ta necesario y caminda cu gobierno tin otro prioridadnan awor aki.
Den todo caso e ley di Caft tin validez te cu e aña en curso aki y p’esey esaki ta un poco crucial aunke naturalmente Hulanda lo kier alarga e termino di tempo. Por ta esaki ta bay tuma luga pero bou e condicionnan di gobierno cu un otro punto di bista diferente.
Aruba ta den violacion cu e ley di CAft, ya cu e deficit di Aruba ta hopi mas cu loke mester ta, segun e ley di CAFt y p’esey esaki ta un aña asina fastioso, segun Sra. mr. Evelyn Wever- Croes, Prome Minister di pais Aruba.

robotstxt: allowed

filter: keep


text:
ORANJESTAD(AAN): Tur aña nos ta celebra Dia di Betico riba 25 di januari recordando e gran estadista den nos historia politico di Aruba. E aña aki e celebracion protocolar lo tuma luga riba diaranson 25 di januari venidero pa 5’or di atardi riba Plaza Libertador Gilberto François (Betico) Croes riba Vondellaan. E manifestacion cultural lo tuma luga iniciando for di 06:30 p.m. – 09:30 p.m. riba Plaza Betico Croes completamente renoba.
Dos celebracion na honor di Sr. Gilberto François (Betico) Croes, kende tabata un di e architectonan di nos historia politico.
Comision Celebracion Dianan Nacional ta den ful swing cu e preparacionnan pa nos dia nacional aki. Lo bay tin show cultural, animacion di banda, standnan di cuminda crioyo, cos dushi, bar pa kita sed y artesania.
Si nos pensa riba Sr. Gilberto François (Betico) Croes, esaki ta hiba nos riba e meneer di school cu semper a educa su alumnonan cu yen di amor y a sa di hinca den cada mente di su alumno e importancia di kico ta nos norma y balornan di un pueblo. Un tata pa su famia y di un famia mas grandi cu tabata su pueblo di Aruba. Betico tabata un persona cu hopi carisma y a sa di gana hopi admiracion y confianza den e pueblo di Aruba. E deportista cu tabata gusta su table tennis. Awe nos tin nos Status Aparte ta danki na su persona cu a continua cu e lucha aki cu a nace for di den añanan 40.
Betico no tabata kier solamente Status Aparte, sino e lucha pa un miho bida, un miho futuro, un miho Aruba cu e bos di pueblo ta bos di Dios. Tabata riba dia 2 di april 1992 cu Gobierno di Aruba a decreta Dia 25 di januari, riba dia di su fecha natal, un dia conmemorativo pa recorda Betico Croes. Dia 25 di januari hisa bo bandera y honra e gran yiu di tera y duna balor na Betico Croes cu ta un persona cu a lucha y logra pa Aruba su Status Aparte.


text:
Palm Beach – E ekipo culinario di Hilton Aruba Caribbean Resort & Casino ta preparando un berdadero fiesta culinario di Thanksgiving, cual lo tuma luga den e Grand Caribbean Ballroom riba Dia di Thanksgiving, diahuebs, 23 di November, 2017, di 5’or pa 8’or di anochi.
E buffet di cena lo wordo sirbi den un ambiente casual estilo familiar, cu un cantidad grandi di plato delicioso, tur igualmente delicioso y atractivo!E menu extensivo lo cuminsa riba un bon pia, cu un Stacion di Sopi ofreciendo Crema di Pampuna, sirbi cu Croutons, Sour Cream y Bacon Bits, y Stacion di Salada cu Mixed Greens, Tomati, Basil, Komkomber & Salada di Awacati, Salada di Batata Dushi y Rasenchi, Salada di Quinoa cu Squash Horna, Cranberries Seca y Pecans, Salada di Red Beet Horna cu Segmento di Mandarina, Salada di Cranberry Waldorf, Peel & Eat Shrimp cu Cocktail Sauce & Lamunchi, y Crudité di Berdura. E Stacion di Carni lo ofrece un Calacuna Horna cu Stuffing Tradicional, Gravy y Compota di Cranberry, mientras cu Platonan Principal lo inclui Beef Tenderloin Horna cu un Saus di Binja Cora, Ham Horna lentamente cu Kumquats Stoba, Salmou Horna cu Dill y Venkel, Galinja prepara riba grill cu Herbs y Mushroom y un cantidad di plato acompanjante incluyendo Honey Roasted Winter Berdura, Balsamic Roasted Brussels Sprouts cu Bacon Bits, Stir-fried Wild Rice y Batata Machica cu Konoflok. Un stacion di pasta lo ta sirbiendo Tortellini di Pampuna of Linguini traha segun pedido. Y no por keda sin menciona e Stacion di Pasaboca, cual lo inclui Pie di Pampuna, Cranberry Cheesecake, Pecan Pie, Mousse di Chuculati, Upside Down Orange Cranberry Cake y Spiced Apple Pie.Entretenimento en bibo lo entretene bishitantenan, mientras cu esnan interesa den wak e wega di futbol di NFL lo por haci esaki, danki na un pantaya grandi cu lo transmiti e wega.E prijs pa adulto ta $49.- p.p.; mucha di 6 pa 12 ta paga $26.-, plus BBO y service charge.Pa reservacion, email Marvinia.Richardson@hilton.com, of yama Tel.: 526 6607.
ORANJESTAD - E Feria di Papiamento e fin di siman aki na Fort Zoutman y Plaza Padu tabata bon bishita y masha varia cu actividad pa tanto mucha como adulto; e weganan di mucha, e charla- y lesnan, e cinenan, e contamento di cuenta y declamacion, musica, presentacion di buki. E feria tabata netamente pa nos celebra e rikesa di nos idioma y cu realmente nos idioma Papiamento ta presente y bon ancra den nos comunidad. Sin duda un actividad cu merece pa haya tur sosten y atencion, pa sigui hacie y asina inculca e
(ADVERTORIAL)
ORANJESTAD - Jorge Celedon y Anacaona ta entre e artistanan cu lo presenta den e di 12 edicion di Caribbean Sea Jazz Festival 2018. E festival e aña aki lo tuma lugar riba diabierna 21 y diasabra 22 di september 2018 na Renaissance Festival Plaza.
(ADVERTORIAL)
ORANJESTAD – E conocido ciudadano Frans Antonio Croes a cumpli e bunita edad di 100 aña diahuebs. E ta tata di entre otro e popular maestra di musica Maybelline Arends Croes y deportista Sandra Croes. Frans a celebra e dia di ayera den compania di su yiunan, nietonan y bisanieto nan hungando domino y pasando ratonan hopi alegre. Frans cu su 100 aña ta bon bon na tino, te cu e ta core auto ainda, hunga su wega di domino y toca guitara. Manera su un di su yiunan a bisa ‘papa ta full bij, full gezond!’. Frans ta stuur bay misa of supermercado ora cu e mester di algo, y cu su edad respeta, esey no ta un problema. Semper e la traha duro, y usando e lema di semper ‘keda move, pensa positivo y mas cu tur no ‘cry over spilled milk’.


text:
Nos Mister Model International Curacao: Jazzley Geene rumbo pa Miami Florida.
Manera ta konosí e hóben modelo di Kòrsou ya ta den ful preparashon pa asina representá nos pais na Mister Model International. Ya nos por bisa ku el a haña su eksperenshanan serka diferente di nos modelonan riba e tereno aki i ta ketu bai ku su preparashonnan.
Pa promé biaha ku Kòrsou ta bai partisipá den un kompetensia di modelonan maskulino. Mas ku 50 pais ta kompetí na e evento grandi aki. Lo bo tin ku bende bo pais na un manera úniko. Jazzley ta un hóben humilde ku tin un vishon asina grandi.
Loké ta importante di hinter e evento aki ku tin diferente diseñadó i komersiantenan klá pa tira liña riba diferente di e modelonan.
Kòrsou por ta orguyoso i satisfecho ku nos representante sigur lo marka un stèmpel grandi na Miami Florida.
E kompetensia ta tuma lugá dia 10 di mart 2018 na Theater of the James L Knight Center.
Paisnan grandi ta den kontienda pa e titulo.
Nos lo keda informá nos komunidat di e presentashon di Jazzley Geene.
Pa mas informashon por subi riba e facebook page di:
Mister Model International Curacao.